Lolland-Falsters Stifts-Tidende, 1835-07-17
Jndenlandsk. Sagen imod Hr. Professor David for Høiesteret vil blive ført mundtlig. Han defenderes af Høiesterets Advocaterne, Dhrr. Justitsraad Sporon og Justitsraad Høegh Guldberg, saaledes at den Førstnævnte overtager Repliken, den Sidste Dupliken. Denne mærkelige Sag vil ikke blive foretagen før i October d. A. Det ikke uvigtige Spørgsmaal, om Suppleanter, naar de anholde derom, ville vorde tilstædte Adgang til at overvære Stænderforsamlingerne, er nu for Hertugdømmerne afgjort. Preetzer Ugeblad af 4de de, indeholder derom følgende Artikel: "J offentlige Blade er det Ønske ofte blevet udtalt, at det ikke maatte nægtes Suppleanterne ved Stænderforsamlingerne i Hertugdømmerne at overvære disse Forsamlinger. Efter den offentlige Mening syntes det ikke uhensigtsmæssigt, at Suppleanterne (det forstaaer sig selv, paa egen Bekostning) maatte tilstedes Adgang dertil, paa det at de ei alene kunde gjøre sig bekjendte med Forretningernes Former, men i Særdeleshed ved Deeltagelse i Forhandlingerne kunde have Leilighed til at uddanne sig i Kundskab om Fædrelandet og dets Anliggender, til Raadgivning, i hvilken de kunne kaldes i Dag eller i Morgen, og som dog vel saa temmelig endnu turde være et terra incognita for de Fleste. Et i denne Henseende for Suppleanterne for det 10de Kjøbstads District til den kongel. slesvigholsteenske Regjering indgivet Andragende er – under Henviisning til §. 5 i Forordningen af 15de Mai f.A. - igjennem det kongel. slesvig-holsteen lauenborgske Cancelli blevet afslaaet, og det Spørgsmaal, om slig Adgang kan tilstedes, er saaledes at ansee som decideret." Om usikkerheden og de stedfundne Overfald paa Veien imellem Roeskilde og Holbek har Kjøbenhavnspostens" Redacteur modtaget følgende yderligere Meddelelse (skrevet den 1ste Juli), "Hverken med en 50-aarig Erfaring om Veienes Sikkerhed, eller ved Stiftamtmand GrevKnuths Bekjendtgjørelse af 10de f. M., lader det sig bevise, at der paa Veien imellem Roeskilde og Holbek ingen Overfald ere begaaede. Vel kunne vi ingen Udskrivt meddele af Protocollen over de Forhører, Man i Roeskilde har optaget og endnu optager over de paagrebne Forbrydere; men vi erfare fra en paalidelig Haand, at den yngste af de tvende Forbrydere, et ungt Menneske paa omtrent 17 a 18 Aar, har tilstaaet, at være deelagtig med den ældre, og en endnu ikke paagreben Person, i 8 Voldsgierninger, som han meget omstændelig har oplyst. Den Ældre, der allerede tidligere har gjort sig skyldig i lignende Udaad, og derfor lidt Straf, vedbliver at benægte Sandheden af den Yngres Udsagn. Hvor dumdristigt de have drevet deres Haandværk, sees deraf, at de, efter Sigende, have overfaldet en Pige i Klostermarken, en meget besøgt Spadseregang lige ved Roeskilde, og at de have skjult deres Tyvekoster i nogle Stakke, som findes paa Marken tæt ved Byen. Dette skal først have ledet til den Formodning, at Gierningsmændene havde deres Tilhold i Roeskilde. – Det har forbauset os at høre, hvad vi her have omtalt, efter at vi i dette Blads No. 139 have læst den officielle Kundgjørelse, som Stiftamtmanden, Grev Knuth, i Følge allerhøieste befaling, har ladet udgaae. Det hedder deri, at efter de til Amtet fra vedkommende Politimestere modtagne Efterretninger vides aldeles ingen Overfald at være begaaede paa bemeldte Vei og ingen Anmeldelser i saa Henseende ere gjorte til dem. Vi kunne kun forklare os dette ved at antage, at her menes juridisk Vished, og Man kan da vistnok sige, at ingen Ovefald vides at være begaaede, saalænge det ei er beviist, at der har fundet Overfald Sted, og af hvem de ere udøvede. Den store Skræk, Almuen har for at indlade sig med Retten, gjør det begribeligt, at de Overfaldne ei have anmeldt det for vedkommende Politimestere; men ubegribeligt bliver det, at Man ei offentlig har opfordret de muligen Overfaldne til at anmelde det. Naar Rygtet var saa almindeligt, at Man ansaae det for passende at lade Posten eskortere af Husarer, saa var der ogsaa Grund nok til at anvende alle Midler for at erholde Kundskab og Rygtet var grundet eller ikke. Mulig ere slige Foranstaltninger trufne, uagtet Stiftamtmanden ei i sin Kundgjørelse har omtalt det: der siges kun, at der blev iværksat den nøiagtigste Undersøgelse efter mistænkelige og fremmede Personer. Vi tvivle ikke paa, at jo Politiet har gjort sig al Umage for at faae Giernigsmændene paagrebne; men forunderligt er det, at det har varet saalænge.